**ΥΠΟΥΡΓΕΙΟ ΠΑΙΔΕΙΑΣ ΚΑΙ ΠΟΛΙΤΙΣΜΟΥ**

**ΔΙΕΥΘΥΝΣΗ ΜΕΣΗΣ ΓΕΝΙΚΗΣ ΕΚΠΑΙΔΕΥΣΗΣ**

**ΔΕΙΓΜΑΤΙΚΟ ΕΞΕΤΑΣΤΙΚΟ ΔΟΚΙΜΙΟ ΚΕΝΤΡΙΚΗΣ ΕΞΕΤΑΣΗΣ**

**ΙΣΤΟΡΙΑΣ Α΄ ΛΥΚΕΙΟΥ ΚΟΙΝΟΥ ΚΟΡΜΟΥ ΚΑΙ ΠΡΟΣΑΝΑΤΟΛΙΣΜΟΥ**

**Διάρκεια εξέτασης: Ενενήντα (90΄) λεπτά**

**ΟΛΕΣ ΟΙ ΕΡΩΤΗΣΕΙΣ ΕΙΝΑΙ ΥΠΟΧΡΕΩΤΙΚΕΣ**

**ΜΕΡΟΣ ΠΡΩΤΟ (30 Μονάδες)**

**Να απαντήσετε και στις τρεις (3) ερωτήσεις. Κάθε ερώτηση βαθμολογείται με δέκα (10) μονάδες.**

1. Κάθε στοιχείο της στήλης Α αντιστοιχεί με ένα (1) στοιχείο της στήλης Β. Να γράψετε στα φύλλα εξέτασής σας τους αριθμούς της στήλης Α και δίπλα από τον καθένα το γράμμα της στήλης Β που αντιστοιχεί στη σωστή απάντηση.

**Προσοχή: Στη στήλη Β περισσεύουν δύο (2) στοιχεία.**

|  |  |
| --- | --- |
| **ΣΤΗΛΗ Α** | **ΣΤΗΛΗ Β** |
| 1. Βασιλεία
 | 1. Επικράτηση των ευγενών
 |
| 1. Αριστοκρατία
 | 1. Επικράτηση ενός ευγενούς με τη στήριξη του λαού
 |
| 1. Ολιγαρχία
 | 1. Επικράτηση του ενός
 |
| 1. Δημοκρατία
 | 1. Επικράτηση των ευγενών και των πλούσιων
 |
|  | 1. Επικράτηση του πλήθους
 |
|  | 1. Επικράτηση των γεωργών
 |

 **(4 x 2,5 μον. = 10 μονάδες)**

1. Να προσδιορίσετε αν το περιεχόμενο των ακόλουθων προτάσεων είναι σωστό ή λάθος, γράφοντας στα φύλλα εξέτασής σας τη λέξη **«σωστό»** ή **«λάθος»**, δίπλα στο γράμμα που αντιστοιχεί στην κάθε πρόταση:

|  |  |
| --- | --- |
| **α.** | Οι Φοίνικες εγκαταστάθηκαν μόνιμα στην πόλη του Ιδαλίου τον 9ο αι. π.Χ. |
| **β.** | Ο Ονήσιλος υπήρξε βασιλιάς της Σαλαμίνας. |
| **γ.****δ.** | Η γεωμετρική διακόσμηση αποτελείται από μορφές ανθρώπων και ζώων.Κατά τον Α΄ Αποικισμό υπήρξε μετακίνηση ελληνικών πληθυσμών προς τη Δύση. |

**(4 x 2,5 μον. = 10 μονάδες)**

1. Με τη βοήθεια του ιστορικού άξονα, να τοποθετήσετε τα πιο κάτω ιστορικά γεγονότα στη σωστή χρονολογική σειρά, γράφοντας στο φύλλο εξέτασης δίπλα από κάθε χρονολογία το γράμμα που αντιστοιχεί στο κάθε γεγονός.

**α. Μυκηναϊκή θαλασσοκρατία**

**β. Α΄ Ελληνικός Αποικισμός**

**γ. Επανάσταση Ονήσιλου**

**δ. Κατάκτηση της Κύπρου από τους Πέρσες**

6ος αι.

5ος αι.

11ος-9ος αι.

14ος-13ος αι.

**(4 x 2,5 μον. = 10 μονάδες)**

**ΜΕΡΟΣ ΔΕΥΤΕΡΟ (35 Μονάδες)**

**Να απαντήσετε και στις τρεις (3) ερωτήσεις.**

1. Να γράψετε σύντομα κατατοπιστικά σημειώματα για τα πιο κάτω, με βάση τα ζητούμενα των παρενθέσεων:

**α. Ελληνικό αλφάβητο**

(προέλευση, επίδραση σε άλλους λαούς) **(5 μονάδες)**

**β. Θολωτοί τάφοι**

(χρονική τοποθέτηση, περιγραφή) **(5 μονάδες)**

1. «Όταν ξέσπασε η Ιωνική Επανάσταση, οι Κύπριοι αποφάσισαν να συμμαχήσουν με τους Ίωνες και να επαναστατήσουν εναντίον των Περσών».

Σε κείμενο 100-150 λέξεων να παρουσιάσετε δύο (2) λόγους που ώθησαν τους Κύπριους να επαναστατήσουν εναντίον των Περσών κατά την Κυπροαρχαϊκή Εποχή και δύο (2) συνέπειες της Κυπριακής Επανάστασης.

**(12 μονάδες)**

1. «Η οργάνωση των Ελλήνων σε πόλεις-κράτη υπήρξε σπουδαία καινοτομία με μακροχρόνιες συνέπειες στην εξέλιξη του πολιτισμού».

Σε κείμενο 100-150 λέξεων να παρουσιάσετε τα συστατικά στοιχεία των πόλεων-κρατών από γεωγραφική και οργανωτική άποψη και να εξηγήσετε δύο (2) θετικές συνέπειες που είχε αυτός ο τρόπος οργάνωσης των Ελλήνων.

 **(13 μονάδες)**

**ΜΕΡΟΣ ΤΡΙΤΟ (35 Μονάδες)**

**Να απαντήσετε και στις δύο (2) ερωτήσεις.**

1.

Αφού μελετήσετε τις πιο πάνω αναπαραστάσεις και με βάση τις ιστορικές σας γνώσεις, να απαντήσετε στα πιο κάτω ερωτήματα:

**α.** Να αναφέρετε τρία (3) στοιχεία που αποδεικνύουν τη μυκηναϊκή επίδραση στη θρησκεία και την τέχνη της Κύπρου κατά την Ύστερη Εποχή του Χαλκού αιτιολογώντας την απάντησή σας.

 **(12 μονάδες)**

**β.** Να ονομάσετε τρεις πόλεις της Κύπρου κατά τη συγκεκριμένη εποχή, όπου υπάρχουν τεκμήρια των επιδράσεων αυτών.

 **(6 μονάδες)**

*Η ισχυρή αύξηση του πληθυσμού στο ελληνικό ηπειρωτικό έδαφος, ιδίως των Δωριέων, αλλά και των υπολοίπων φυλών, άρχισε σύντομα να κάνει στενό το χώρο. Εκτός όμως από τον υπερπληθυσμό και οι βαθιές κοινωνικές αντιθέσεις που πρέπει να συμπεράνουμε ότι υπήρχαν, ανάγκασαν πολλές χιλιάδες Ελλήνων να εγκαταλείψουν την πατρίδα. Η ανάγκη για την εύρεση νέων εδαφών προς εγκατάσταση δίνει, γύρω στα μέσα του 8ου π.Χ. αιώνα, αποφασιστική ώθηση στο δεύτερο μεγάλο ελληνικό αποικισμό.[…]*

 Η. Bengtson, *Ιστορία της Αρχαίας Ελλάδας*, Αθήνα 1991, σ. 64

Αφού μελετήσετε με προσοχή το πιο πάνω παράθεμα, να απαντήσετε στα πιο κάτω ερωτήματα:

ΠΑΡΑΣΤΑΣΗ 1

**α.** Να εντοπίσετε τα δύο (2) αίτια του Β΄ Ελληνικού Αποικισμού που αναφέρονται στο παράθεμα.

 **(8 μονάδες)**

**β.** Να αναφέρετε ένα (1) ακόμα παράδειγμα μετακίνησης πληθυσμών από οποιαδήποτε ιστορική περίοδο και να ονομάσετε δύο (2) ομοιότητες με τον Β΄ Ελληνικό Αποικισμό.  **(9 μονάδες)**

**ΤΕΛΟΣ ΕΞΕΤΑΣΤΙΚΟΥ ΔΟΚΙΜΙΟΥ**